રાજકોટ: લેઉવા પટેલ સમાજની ધાર્મિક સંસ્થા ખોડલધામ પર રાજકીય કબજા માટેની લડાઇ ચરમસીમાએ પહોંચી ગઇ હોય તેમ ગુરૂવારે રાત્રે ગદ્દારને ખુલ્લો પાડો એવું કહેતાં પોસ્ટર્સ લાગ્યાં હતાં. શુક્રવારે બપોરે અગિયાર વાગ્યે થનાર નરેશ પટેલની પત્રકાર પરિષદને તોફાની બનાવવાનો વિસ્ફોટક મસાલો પૂરો પાડતાં હોય તેવાં આ પોસ્ટર્સ દેખિતી રીતે નરેશ પટેલની તરફેણમાં લાગે છે પણ, વાસ્તવમાં તે પરેશની છાવણીએ લગાડ્યાં કે નરેશની છાવણીએ તે સમજવું મુશ્કેલ છે.